Stampa u Informazzjoni Qorti tal-Ġustizzja tal-Unjoni Ewropea STQARRIJA GĦALL-ISTAMPA Nru 2/11 Il-Lussemburgu, 24 ta' Jannar 2011 Udjenza solenni tal-Qorti tal-Ġustizzja Teħid tal-ġurament quddiem il-Qorti tal-Ġustizzja minn żewġ membri ġodda tal-Qorti tal-Awdituri Ewropea Udjenza solenni tal-24 ta' Jannar 2011 Il-Kunsill tal-Unjoni Ewropea, permezz ta' deċiżjoni tal-15 ta' Ottubru 2010 meħuda inkonformità mat-Trattati u wara li kkonsulta mal-Parlament Ewropew, ħatar lil Lazaros Lazarou bħala membru tal-Qorti tal-Awdituri Ewropea, għall-perijodu bejn it-2 ta' Novembru 2010 u l-1 ta' Novembru 2016. Wara r-riżenja ta' Maarten B. Engwirda mill-pożizzjoni tiegħu bħala membru tal-Qorti tal-Awdituri Ewropea, il-Kunsill tal-Unjoni Ewropea, permezz ta' deċiżjoni tas-17 ta' Novembru 2010 meħuda inkonformità mat-Trattati u wara li kkonsulta mal-Parlament Ewropew, ħatar lil Gijs M. de Vries bħala membru tal-Qorti tal-Awdituri għall-kumplament tal-mandat ta' M. B. Engwirda, jiġifieri għall-perijodu bejn l-1 ta' Jannar 2011 u l-31 ta' Diċembru 2013. Il-Qorti tal-Ġustizzja llum f'nofsinhar żammet udjenza solenni li matulha l-membri l-ġodda tal-Qorti tal-Awdituri Ewropea ħadu l-ġurament solenni inkonformità mat-Trattati. Dokument mhux uffiċjali għall-użu tal-mezzi tal-komunikazzjoni li ma jorbotx lill-Qorti tal-Ġustizzja. Kuntatt għall-istampa: Christopher Fretwell (+352) 4303 3355 Ritratti tal-udjenza solenni jkunu disponibbli fuq “ Europe by Satellite ” (+32) 2 2964106